

**รายงานการวิจัยในชั้นเรียน**

**เรื่อง**

**การพัฒนาแบบฝึกทักษะการเขียนจากภาพเพื่อส่งเสริมทักษะการ**

**เขียนเรื่องจากภาพ**

**วิไลลักษณ์ รอดแตง**

**ตำแหน่งครู กลุ่มสาระการเรียนรู้ภาษาไทย**

**รายงานการวิจัยฉบับนี้ เป็นส่วนหนึ่งของการปฏิบัติงาน**

**โรงเรียนเศรษฐเสถียร ในพระราชูปถัมภ์ แขวงถนนนครไชยศรี**

**เขตดุสิต กรุงเทพมหานคร**

**การพัฒนาแบบฝึกทักษะการเขียนเรื่องจากภาพเพื่อส่งเสริมทักษะการเขียนเรื่องจากภาพ**

**ภาพนักเรียนชั้นประถมศึกษาปีที่ 5**

**วิไลลักษณ์ รอดแตง**

**ตำแหน่งครู กลุ่มสาระการเรียนรู้ภาษาไทย**

**บทคัดย่อ**

การวิจัยครั้งนี้มีจุดมุ่งหมายเพื่อสร้างและพัฒนาแบบฝึกทักษะการเขียนเรื่องจาก

ภาพของนักเรียนชั้นประถมศึกษาปีที่ 5 ให้มีประสิทธิภาพตามเกณฑ์มาตรฐาน และเพื่อ

เปรียบเทียบทักษะการเขียนเรื่องจากภาพของนักเรียนชั้นประถมศึกษาปีที่ 5 ระหว่าง

ก่อนเรียนและหลังเรียน ผู้วิจัยดำเนินการสร้างแบบฝึกทักษะการเขียนเรื่องจากภาพ

แผนการสอน พร้อมทั้งสร้างแบบวัดทักษะการเขียนเรื่องจากภาพ เก็บรวบรวมข้อมูล

แล้วนำคะแนนที่ได้มาวิเคราะห์โดยใช้ t – test ผลการวิจัยพบว่านักเรียนที่เรียนโดยใช้

แบบฝึกทักษะการเขียนเรื่องจากภาพ มีทักษะการเขียนเรื่องจากภาพหลังเรียนสูงกว่า

ก่อนเรียนอย่างมีนัยสำคัญ

**บทนำ**

จากรายงานผลการทดสอบทางการศึกษาระดับชาติขั้นพื้นฐาน (O-NET) ในปี

การศึกษาที่ผ่านมา ได้สรุปผลการทดสอบของนักเรียนชั้นประถมศึกษาปีที่ 5 โรงเรียน

เศรษฐเสถียร ในพระราชูปถัมภ์ สำนักบริหารงานการศึกษาพิเศษ กลุ่มการเรียนรู้

ภาษาไทย พบว่ามีคะแนนเฉลี่ยต่ำกว่าเกณฑ์ระดับประเทศ และในปีการศึกษา 2562 นี้

สถาบันทดสอบทางการศึกษาแห่งชาติองค์กรมหาชน จะจัดการทดสอบทางการศึกษา

ระดับชาติขั้นพื้นฐาน (O-NET) วิชาภาษาไทย โดยใช้รูปแบบข้อสอบอัตนัย ดังนั้นเพื่อ

เป็นการเตรียมความพร้อมให้กับนักเรียนชั้นประถมศึกษาปีที่ 5 และเพิ่มพูนทักษะด้าน

การเขียน ผู้วิจัยจึงสนใจที่จะศึกษาการพัฒนาแบบฝึกทักษะการเขียนเรื่องจากภาพ

**วัตถุประสงค์การวิจัย**

1. เพื่อสร้างและพัฒนาแบบฝึกทักษะการเขียนเรื่องจากภาพของนักเรียนชั้น

ประถมศึกษาปีที่ 5 ให้มีประสิทธิภาพตามเกณฑ์มาตรฐาน 80/80

2. เพื่อเปรียบเทียบทักษะการเขียนเรื่องจากภาพของนักเรียนชั้นประถมศึกษา

ปีที่ 5 ระหว่างก่อนเรียนและหลังเรียน

**สมมติฐาน**

1. แบบฝึกทักษะการเขียนเรื่องจากภาพ มีประสิทธิภาพตามเกณฑ์มาตรฐาน

80/80

1. การเขียนเรื่องจากภาพของนักเรียนชั้นประถมศึกษาปีที่ 5 ที่ใช้แบบ

ฝึกทักษะการเขียนเรื่องจากภาพ หลังเรียนสูงกว่าก่อนเรียน

**ขอบเขตของการวิจัย**

ในการวิจัยครั้งนี้ผู้วิจัยได้กำหนดขอบเขตการวิจัยไว้ดังนี้

1. ประชาการและกลุ่มตัวอย่าง

ประชากรในการวิจัยครั้งนี้คือนักเรียนชั้นประถมศึกษาปีที่ 5 โรงเรียนเศรษฐเสถียร

ในพระราชูปถัมภ์ สำนักบริหารงานการศึกษาพิเศษ จำนวน 10 คน

กลุ่มตัวอย่างในการวิจัยครั้งนี้คือ ประชากรทั้งหมด ได้แก่ นักเรียนชั้นประถมศึกษา

ปีที่ 5 โรงเรียนเศรษฐเสถียร ในพระราชูปถัมภ์ สำนักบริหารงานการศึกษาพิเศษ โดยใช้

วิธีการเลือกแบบเจาะจง (Purposive Selection) เนื่องจากนักเรียนมีจำนวนจำกัด

1. ตัวแปรที่ศึกษา

ตัวแปรที่ศึกษาสำหรับการวิจัยครั้งนี้ประกอบด้วย

* 1. ตัวแปรต้น (Independent Variables) คือ
     1. การเรียนโดยใช้แบบฝึกทักษะการเขียนเรื่องจากภาพ
  2. ตัวแปรตาม (Dependent Variables) ได้แก่
     1. ทักษะการเขียนเรื่องจากภาพ

1. ระยะเวลาที่ใช้ในการวิจัยครั้งนี้

ระยะเวลาที่ใช้ในการวิจัย ภาคเรียนที่ 2 ปีการศึกษา 2561 จำนวน 10 คาบ คาบ

ละ 60 นาที

-3-

**คำนิยามศัพท์เฉพาะ**

1. **นักเรียน** หมายถึง นักเรียนชั้นประถมศึกษาปีที่ 5 โรงเรียนเศรษฐเสถียร

ในพระราชูปถัมภ์ สำนักบริหารงานการศึกษาพิเศษ จำนวนทั้งสิ้น 10 คน

1. **แบบฝึกทักษะการเขียนเรื่องจากภาพ** หมายถึง แบบฝึกทักษะการเขียนเรื่อง

จากภาพที่ผู้วิจัยสร้างขึ้นเพื่อพัฒนาทักษะการเขียนเรื่องจากภาพของนักเรียน

1. **ประสิทธิภาพแบบฝึกทักษะการเขียน** หมายถึง ผลการเรียนรู้ของผู้เรียนที่ใช้

แบบฝึกทักษะการเขียนเรื่องจากภาพของชั้นประถมศึกษาปีที่ 5 โดยผู้เรียนต้องได้คะแนน

ไม่ต่ำกว่าเกณฑ์มาตรฐาน 80/80

เกณฑ์ 80 ตัวแรก หมายถึง ร้อยละของคะแนนเฉลี่ย จากการทำแบบฝึกทักษะ

ระหว่างเรียนของนักเรียน ที่ใช้แบบฝึกทักษะการเขียนเรื่องจากภาพ

1. **ทักษะการเขียนเรื่องจากภาพ** หมายถึง การถ่ายทอดความคิด ความรู้สึกของ

ผู้เรียน จากการมองรูปภาพให้ออกมาเป็นงานเขียน โดยพิจารณาจากเนื้อหาที่นำเสนอ

แนวคิดไปสู่การเล่าเรื่องจากภาพ ลำดับใจความสำคัญ เชื่อมโยงความคิดของเรื่องได้

ครบถ้วน การใช้สำนวนภาษาสื่อความชัดเจน และสะกดคำถูกต้องตามหลักไวยากรณ์

โดยวัดจากแบบวัดทักษะการเขียนเรื่องจากภาพ ก่อนเรียนและหลังเรียนที่ผู้วิจัยสร้างขึ้น

และหาคุณภาพแล้ว

1. **การเรียนด้วยแบบฝึกทักษะ** หมายถึง นักเรียนได้เรียนเรื่องการเขียนเรื่อง

จากภาพและได้ทำแบบฝึกทักษะการเขียนเรื่องจากภาพที่ผู้วิจัยจัดทำขึ้น

**ประโยชน์ที่คาดว่าจะได้รับ**

1. ได้แบบฝึกทักษะการเขียนเรื่องจากภาพที่มีประสิทธิภาพไว้ใช้ในการเรียน

สำหรับนักเรียนระดับชั้นประถมศึกษาปีที่ 5

1. เพื่อเป็นการเตรียมความพร้อมในการทดสอบทางการศึกษาระดับชาติขั้น

พื้นฐาน (O-NET) วิชาภาษาไทย ให้กับนักเรียนระดับชั้นประถมศึกษาปีที่ 5

3. เป็นแนวทางสำหรับการพัฒนาแบบฝึกทักษะการเขียนในสาขาวิชาอื่นต่อไป

**การทบทวนวรรณกรรม**

ผู้วิจัยได้ศึกษาเอกสารและงานวิจัยที่เกี่ยวข้องกับการพัฒนาแบบฝึกทักษะการ

เขียนเรื่องจากภาพเพื่อส่งเสริมทักษะการเขียนเรื่องจากภาพของชั้นประถมศึกษาปีที่ 5

**ความหมายและความสำคัญของการเขียน** สำนักงานคณะกรรมการการ

ประถมศึกษาแห่งชาติ (2539, หน้า 15) ได้ให้นิยามการเขียนว่า การเขียนเป็นพฤติกรรม

ด้านการส่งสาร ซึ่งจะถ่ายทอดความรู้ ความคิด ความรู้สึกต่างๆ ออกมาโดยการเขียนเป็น

ลายลักษณ์อักษร พฤติกรรมนี้เป็นกระบวนการสังเคราะห์ของสมองเช่นเดียวกับการพูด

**จุดมุ่งหมายของการเขียนเรื่องจากภาพ** ประเทิน มหาขันธ์ (2519, หน้า 165)

กล่าวถึง ความมุ่งหมายหลักของการเขียนเชิงสร้างสรรค์ ดังนี้

1. เพื่อให้รู้จักระบายความรู้สึกนึกคิดของตนเองออกมาในทางสร้างสรรค์ และ

เข้าใจแนวคิดของผู้อื่น

1. เพื่อให้เข้าใจ เห็นคุณค่า และชื่นชมศิลปะ วรรณคดี ดนตรี ตลอดจนกิจกรรม

ทางวัฒนธรรม สามารถเข้าร่วมกิจกรรมนั้นๆ ได้

1. เพื่อให้มีความสามารถในการปรับตัวทางอารมณ์และสังคม

เอกสารและงานวิจัยที่เกี่ยวข้องกับแบบฝึกทักษะการเขียน สกุณา เลิกนอก

(2545) กล่าวว่าแบบฝึกเสริมทักษะ หมายถึงสื่อการสอนที่สร้างขึ้นเพื่อให้นักเรียนได้นำ

ความรู้ที่เรียนแล้วไปใช้เพื่อให้เกิดทักษะมากยิ่งขึ้น

ริเวอร์ (Rivers 1968 หน้า97 – 105) กล่าวถึงลักษณะของแบบฝึกไว้ ดังนี้

1. ต้องมีการฝึกนักเรียนมากพอสมควรในเรื่องหนึ่ง ๆ ก่อนที่จะมีการฝึกเรื่องอื่น ๆ ต่อไป ทั้งนี้ การทำแบบฝึกนั้นทำขี้นเพื่อการสอนมิใช่ทำขึ้นเพื่อการทดสอบ
2. แต่ละบทควรฝึกโดยใช้รูปประโยคเพียงหนึ่งแบบเท่านั้น
3. ฝึกโครงสร้างใหม่กับสิ่งที่เรียนรู้แล้ว
4. ประโยคที่ฝึกควรเป็นประโยคสั้น ๆ
5. ประโยคและคำศัพท์ควรเป็นคำที่ใช้พูดกันในชีวิตประจำวันของนักเรียน
6. เป็นแบบฝึกที่ให้นักเรียนใช้ความคิดด้วย
7. แบบฝึกควรมีหลาย ๆ แบบ เพื่อไม่ให้นักเรียนเกิดความเบื่อหน่าย
8. ควรฝึกให้นักเรียนสามารถใช้สิ่งที่เรียนมาแล้วไปใช้ในชีวิตประจำวัน

เพ็ตตี้ (Petty 1963 , หน้า 469 – 472) ได้กล่าวถึงประโยชน์ของแบบฝึกหัด

ไว้ดังนี้

1. เป็นส่วนเพิ่มเติมหรือเสริมหนังสือเรียนในการเรียน เป็นอุปกรณ์การสอนที่ช่วย

ลดภาระครูได้มาก เพราะแบบฝึกหัดเป็นสิ่งที่จัดทำขึ้นเพื่อเป็นระบบและระเบียน

1. ช่วยเสริมทักษะทางการใช้ภาษา แบบฝึกหัดเป็นเครื่องมือที่ช่วยเด็กในการ

ฝึกฝนทักษะทางการใช้ภาษาให้ดีขึ้น

1. ช่วยในเรื่องความแตกต่างระหว่างบุคคล เนื่องจากเด็กมีความสามารถทาง

ภาษาแตกต่างกัน การให้เด็กประสบผลสำเร็จมากขึ้น

1. แบบฝึกช่วยเสริมให้ทักษะทางภาษาคงทน
2. แบบฝึกหัดที่ใช้ จะเป็นเครื่องมือวัดผลการเรียนหลังจากจบบทเรียนในแต่

ละครั้ง

1. แบบฝึกหัดที่จัดทำเป็นรูปเล่ม เด็กสามารถเก็บรักษาไว้ใช้เป็นแนวทางเพื่อ

ทบทวนด้วยตนเองได้ต่อไป

1. แบบฝึกช่วยทำให้ครูมองเห็นจุดเด่นหรือปัญหาต่าง ๆ ของเด็กได้ชัดเจน
2. แบบฝึกหัดที่จัดขึ้นนอกเหนือจากบทเรียน จะช่วยให้เด็กฝึกฝนอย่างเต็มที่
3. ช่วยประหยัดแรงงานและเวลาของครู และของนักเรียนด้วย นักเรียนไม่ต้อง

เสียเวลาลอกแบบฝึกหัดจากตำรา และครูก็ไม่ต้องเตรียมสร้างแบบฝึกหัด

1. แบบฝึกหัดช่วยประหยัดค่าใช้จ่าย และนักเรียนสามารถมองเห็นความก้าวหน้า

ของตนเอง

จากแนวคิดดังกล่าว แสดงว่า เมื่อใช้แบบฝึกทางภาษาประกอบการเรียนการสอนวิชา

ภาษาไทยแล้ว จะทำให้นักเรียนมีทักษะตามจุดมุ่งหมายของแต่ละแบบฝึกนั้นสูงขึ้น และ

คงทน ทั้งยังทำให้นักเรียนมีผลสัมฤทธิ์ทางการเรียนวิชาภาษาไทยสูงขึ้นอีกด้วย ดังนั้น

ครูผู้สอนจึงควรให้แบบฝึกทางภาษาประกอบการสอนวิชาภาษาไทยในทักษะอื่น ๆ ด้วย

**วิธีดำเนินการวิจัย**

การวิจัยครั้งนี้เป็นวิจัยทดลอง (Experimental Research) แบบ One group

Pretest Posttest design ที่มีวัตถุประสงค์ 2 ข้อคือ

1. เพื่อสร้างและพัฒนาแบบฝึกทักษะการเขียนเรื่องจากภาพของนักเรียนชั้น

ประถมศึกษาปีที่ 5 ให้มีประสิทธิภาพตามเกณฑ์มาตรฐาน 80/80

1. เพื่อเปรียบเทียบทักษะการเขียนเรื่องจากภาพของนักเรียนชั้นประถมศึกษาปีที่5

ระหว่างก่อนเรียนและหลังเรียน

ผู้วิจัยได้ดำเนินการทดลองตามลำดับขั้นตอน ดังนี้

1. ศึกษาสาระมาตรฐานการเรียนรู้ ตัวชี้วัด และสาระการเรียนรู้แกนกลาง กลุ่มสาระ

การเรียนรู้ภาษาไทย ตามหลักสูตรแกนกลางการศึกษาขั้นพื้นฐาน พุทธศักราช 2551

1. ศึกษาเกณฑ์การให้คะแนน
2. เลือกเรื่องที่จะสร้างเป็นแบบฝึกทักษะการเขียนเรื่องจากภาพ แบบวัดทักษะการ

เขียนเรื่องจากภาพ และแผนการจัดการเรียนรู้เรื่องการเขียนเรื่องจากภาพ

1. สร้างแบบฝึกทักษะการเขียนเรื่องจากภาพ แบบวัดทักษะการเขียนเรื่องจากภาพ

และแผนการจัดการเรียนรู้เรื่องการเขียนเรื่องจากภาพ จำนวน 10 ชุด โดยสร้างให้สอดคล้องกับพฤติกรรมการเรียนรู้ครอบคลุมเนื้อหาในเรื่องการเขียนเรื่องจากภาพ

1. นำแบบฝึกทักษะการเขียนเรื่องจากภาพ ภาพแบบวัดทักษะการเขียนเรื่องจาก

ภาพและแผนการจัดการเรียนรู้เรื่องการเขียนเรื่องจากภาพที่ผู้วิจัยสร้างขึ้น เสนอต่อผู้บริหาร

โรงเรียน

6. นำเกณฑ์การให้คะแนนที่ปรับแก้ไขแล้วมาทดลองตรวจให้คะแนนแบบฝึกทักษะการเขียนเรื่องจากภาพกับนักเรียนระดับชั้นประถมศึกษาปีที่ 6 ที่เคยเรียนเรื่องการเขียนเรื่องจากภาพมาแล้วและไม่ได้เป็นกลุ่มตัวอย่างจำนวน 10 คน โดยประเมินเพื่อตรวจสอบความเชื่อมั่นและถูกต้องในแบบทดสอบ

**ผลการวิจัย**

ผลการวิจัยเรื่อง การพัฒนาแบบฝึกทักษะการเขียนเรื่องจากภาพเพื่อส่งเสริมทักษะการเขียนเรื่องจากภาพของนักเรียนชั้นประถมศึกษาปีที่ 5 พบว่า

1. แบบฝึกทักษะการเขียนเรื่องจากภาพของนักเรียนชั้นประถมศึกษาปีที่ 5 ที่ผู้วิจัย

สร้างขึ้นมามีประสิทธิภาพตามเกณฑ์มาตรฐาน 80/80

1. นักเรียนที่เรียนโดยใช้แบบฝึกทักษะการเขียนจากภาพมีทักษะการเขียนเรื่องจาก

ภาพ หลังเรียนสูงกว่าก่อนเรียน

**อภิปรายผลการวิจัยและข้อเสนอแนะ**

จากผลการวิจัยมีประเด็นที่นำมาอภิปรายได้ดังต่อไปนี้

1.เปรียบเทียบทักษะการเขียนเรื่องจากภาพ ผลการวิจัยพบว่า

1.1 นักเรียนที่เรียนโดยใช้แบบฝึกทักษะการเขียนเรื่องจากภาพ มีทักษะการเขียนเรื่องจากภาพ หลังเรียนสูงกว่าก่อนเรียน ซึ่งเป็นไปตามสมมติฐานที่ตั้งไว้

จากการวิเคราะห์ข้อมูลแสดงให้เห็นว่า การพัฒนาแบบฝึกทักษะการเขียนเรื่องจากภาพเพื่อส่งเสริมทักษะการเขียนเรื่องจากภาพของนักเรียนชั้นประถมศึกษาปีที่ 5 ทำให้นักเรียนมีทักษะการเขียนเรื่องจากภาพสูงกว่าก่อนเรียน นั่นแสดงว่า แบบฝึกทักษะการเขียนเรื่องจากภาพมีประสิทธิภาพในการเสริมทักษะทางภาษา และเป็นเครื่องมือที่ช่วยในการฝึกฝนทักษะทางการใช้ภาษาให้ดีขึ้น เหมาะสมสำหรับนำไปใช้ในการฝึกทักษะการเขียนเรื่องจากภาพให้แก่นักเรียนชั้นประถมศึกษาปีที่ 5 ความคิดนี้สอดคล้องกับคำกล่าวถึง

เพ็ตตี้ (Petty 1963 หน้า 69 – 472) ซึ่งกล่าวถึงประโยชน์ของแบบฝึกไว้ว่า แบบฝึกเป็น

ไว้ว่า แบบฝึกเป็นส่วนเพิ่มหรือเสริมหนังสือเรียนในการพัฒนาทักษะ เป็นอุปกรณ์การสอนที่

ช่วยลดภาระครู เพราะแบบฝึกเป็นสิ่งที่จัดทำขึ้นอย่างเป็นระบบ และมีระเบียบ ช่วยเสริมทักษะการใช้ภาษา ทั้งยังเป็นเครื่องมือที่ช่วยเด็กในการฝึกฝนทักษะทางการใช้ภาษาให้อีกด้วย

จากประสบการณ์ของผู้วิจัยพบว่าการจัดกิจกรรมการเรียนการสอนโดยใช้แบบฝึกนั้น สามามารถช่วยเสริมทักษะทางภาษาของเด็กได้เป็นอย่างดี โดยเฉพาะทักษะการเขียน

* 1. แบบฝึกทักษะการเขียนเรื่องจากภาพของนักเรียนชั้นประถมศึกษาปีที่ 5

ที่ผู้วิจัยสร้างขึ้นมีประสิทธิภาพเกณฑ์มาตรฐาน 80/80

จากการวิเคราะห์ข้อมูล แสดงให้เห็นว่า การสอนเขียนเรื่องจากภาพโดยใช้แบบฝึก

ทักษะการเขียนเรื่องจากภาพที่ผู้วิจัยสร้างขึ้นช่วยทำให้นักเรียนมีทักษะการเขียนเรื่องจากภาพสูงขึ้น นั่นแสดงว่าแบบฝึกทักษะการเขียนเรื่องจากภาพชุดนี้ เป็นแบบฝึกการเขียน

ช่วยให้ครูผู้สอนจัดกิจกรรมการเรียนการสอนด้วยทักษะการเขียนได้อย่างมีประสิทธิภาพ

เพราะเป็นแบบฝึกที่สร้างขึ้นตามขั้นตอนจากความรู้ความคิดพื้นฐาน ไปถึงความรู้ความคิด

ระดับสูง เป็นการให้นักเรียนคิดได้หลายทิศทางหลายแง่มุม คิดอย่างกว้างไกล และคิดได้

อย่างอิสระทำให้นักเรียนมีทักษะการเขียนเรื่องจากภาพสูงขึ้นกว่าการฝึกทักษะการเขียน

โดยครูแนะแนวทางการาตอบให้เท่านั้น

จากการสังเกตและสอบถามนักเรียน พบว่า นักเรียนให้ความสนใจแบบฝึกทักษะ

การเขียนเรื่องจากภาพ กระตือรือร้นในการเรียนการเขียน สนุกสนานกับการทำแบบฝึก

สาเหตุเนื่องมาจากแบบฝึกการเขียนที่สร้างขึ้นมีหลายตอน เป็นการฝึกจากเรื่องง่ายไปหา

เรื่องยาก และเป็นกิจกรรมสั้นๆ หลายรูปแบบ ทำให้นักเรียนไม่เกิดความเบื่อหน่ายและ

ในแบบฝึกมีรูปภาพประกอบ ซึ่งช่วยพัฒนาความคิดได้ดี และการเรียนการเขียนโดยใช้

แบบฝึกทักษะการเขียนเรื่องจากภาพเป็นการสอนให้นักเรียนสรุปความคิดรวบยอดเอง

ครูเป็นเพียงผู้คอยกระตุ้นและเสริมแรงให้เท่านั้น เปิดโอกาสให้นักเรียนอภิปราย แสดง

ความคิดเห็นร่วมกันและเขียนได้อิสระ มีผลทำให้นักเรียนสนุกกับการเรียนการเขียน เกิด

ความคิดริเริ่มและมีทักษะการเขียนเรื่องจากภาพสูงขึ้น